बृहत्संहिता/अध्यायः ७१
७१ चामरलक्षणाध्यायः ।।
देवैश्चमर्यः किल वालहेतोः	
सृष्टा हिमक्ष्माधरकन्दरेषु ।	
आपीतवर्णाश्च भवन्ति तासां	
कृष्णाश्च लाङ्गूलभवाः सिताश्च ।।	७१.०१ ।। 
स्नेहो मृदुत्वं बहुवालता[क्.वालता च]	
वैशद्यं अल्पास्थिनिबन्धनत्वम् ।	
शौक्ल्यं च तासां[क्.तेषां] गुणसम्पदुक्ता	
विद्धाल्पलुप्तानि न शोभनानि ।।	७१.०२ ।। 
अध्यर्धहस्तप्रमितो +अस्य दण्डो	
हस्तो +अथ वाअरत्निसमो +अथ वाअन्यः ।	
काष्ठात्शुभात्काञ्चनरूप्यगुप्ताद्	
रत्नैश्*च सर्वैश्[क्.विचित्रैश्] च हिताय राज्ञाम् ।।	७१.०३ ।। 
 यष्ट्यातपत्राङ्कुशवेत्रचापवितानकुन्तध्वजचामराणाम् ।	
 व्यापीततन्त्रीमधुकृष्णवर्णा वर्णक्रमेणएव हिताय दण्डाः ।।	७१.०४ ।। 
मातृभूधनकुलक्षयावहा	
रोगमृत्युजननाश्च पर्वभिः ।	
द्व्यादिभिर्द्विकविवर्धितैः क्रमात्	
द्वादशान्तविरतैः समैः फलम् ।।	७१.०५ ।। 
यात्राप्रसिद्धिर्द्विषतां विनाशो	
लाभाः प्रभूता[क्.प्रभूतो] वसुधागमश्च ।	
वृद्धिः पशूनां अभिवञ्छितऽप्तिस्	
ञ्याद्येष्वयुग्मेषु तदीश्वराणाम् ।।	७१.०६ ।।